
AVIZ
asupra propunerii legislative pentru ratificarea Convenţiei universale privind drepturile de autor, cu Declaraţie supliment referitoare la articolul XVII şi Rezoluţie cu privire la articolul XI, revizuită la Paris, Franţa, 24 iulie 1971, de către Statele Membre UNESCO

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru ratificarea Convenţiei universale privind drepturile de autor, cu Declaraţie supliment referitoare la articolul XVII şi Rezoluţie cu privire la articolul XI, revizuită la Paris, Franţa, 24 iulie 1971, de către Statele Membre UNESCO, trimisă cu adresa Pl-x. 213 din 20 mai 2010, înregistrată cu nr. 508 din 21 mai 2010.

Conform dispoziţiilor art. 75 alin. 1 din Constituţia României, republicată şi ale art. 92 alin. 8 pct. 1 din Regulamentul Camerei Deputaţilor republicat, Camera Deputaţilor este prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  2 iunie 2010.

Propunerea legislativă are ca obiect de reglementare ratificarea Convenţiei universale privind drepturile de autor, cu Declaraţie supliment referitoare la articolul XVII şi Rezoluţie cu privire la art. XI, revizuită la Paris, Franţa, 24 iulie 1971, de către Statele Membre UNESCO.

Membrii Comisiei au examinat propunerea legislativă supusă avizării, expunerea de motive, avizul favorabil, cu observaţii şi propunerii, al Consiliului Legislativ nr. 586 din 11 mai 2010.


În  urma dezbaterilor, Comisia juridică, de disciplină şi imunităţi a hotărât, cu unanimitate de voturi avizarea negativă a propunerii legislative, intrucat incalca prevederile art.91 alin.1 din Constitutia Romaniei. Prin urmare, ratificarea tratatelor internationale nu poate fi solicitata de catre parlamentari printr-o propunere legislativa ,ci doar de catre Guvern printr-un proiect de lege.

În raport de obiectul şi conţinutul reglementării, propunerea legislativă face parte din categoria legilor ordinare. 

